Sementbåt smadret småbåthavn i Levanger
Politiet mottok melding om hendelsen klokken 22.40 lørdag. - Vi snakker om skader i millionklassen, sier operasjonsleder Johnny Olsen i Nord-Trøndelag politidistrikt til Adresseavisen. Sementbåten Cyprus Cement som forlot havna ved lensmannskontoret, kjørte på flere småbåter. Mellom 10 og 15 fikk skader. Tre båter sank, ifølge Trønder-Avisa. Ulykken skjedde da skipperen av en eller annen grunn valgte å forsøke å snu inne i det trange sundet, skriver avisa. Det normale er at sementbåtene bakker ut av sundet før de snur. Det var ingen personer i noen av båtene.
Tre båter sank, men ingen personer ble skadet da en sementbåt smadret småbåthavna i Levanger lørdag kveld.